બીજી તરફ બારડોલી મેઘરાજાએ જોરદાર બેટીંગ કરીને સાડા આઠ ઈંચ જેટલું પાણી વરસાવ્યું હતું. વરસાદમાં બારડોલીમાંથી પસાર થતી ખાડીમાં બે યુવકો તણાયા હતાં. જેમાંથી એક યુવકને બચાવદળનાં લોકોએ બચાવી લીધો હતો જ્યારે એક યુવકનું મૃત્યુ નિપજ્યું હતું. સમગ્ર દક્ષિણ ગુજરાતમાં ભારે વરસાદ પડતાં રેલ્વે યાત્રીઓ ટ્રેન રદ થતાં ભારે મુશ્કેલીમાં મૂકાયા છે. લાંબા અંતરની ટ્રેનનાં ફસાયેલાં પ્રવાસીઓ માટે સ્થાનિક સંસ્થાઓ દ્વારા સુરત, નવસારી, બીલીમોરા, ભેસ્તાન, મરોલી, વાપી, વલસાડ સ્ટેશન પર નાસ્તા અને ભોજનની વ્યવસ્થા કરવામાં આવી હતી.